Diari Oficial de la Generalitat Valenciana


Sumari del DOGV 9852, del 20-05-2024 (2024/4467)

RESOLUCIÓ de 7 de maig de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoquen subvencions dirigides a programes de promoció dels drets de la infància i de participació infantil per a l'exercici 2024.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9852

Data del DOGV
:   20-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4467


Data del document
:   07-05-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 7 de maig de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoquen subvencions dirigides a programes de promoció dels drets de la infància i de participació infantil per a l'exercici 2024. [2024/4467]  
Mitjançant l'Ordre 6/2017, de 20 de juliol, de la Vicepresidència i Conselleria d'Igualtat i Polítiques Inclusives es van aprovar les bases reguladores de la concessió de subvencions dirigides a programes de promoció dels drets de la infància i de participació infantil, publicades en el DOGV núm. 8092, de 26 de juliol de 2017 (d'ara en avant, Ordre 6/2017).  
L'article tercer de la citada ordre establix que la convocatòria de les subvencions es realitzarà mitjançant resolució de la persona titular de la conselleria amb competències en matèria d'infància.  
En virtut del que s'hi ha exposat, de conformitat amb les competències atribuïdes en l'article 3 Decret 132/2023, de 10 d'agost, del Consell, de l'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, i l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
  
Primer. Objecte i condicions de concessió  
1. Es convoquen en règim de concurrència competitiva subvencions per a l'exercici 2024, per a programes de promoció dels drets de la infància i de participació infantil.  
2. La concessió i les condicions de la subvenció, així com la realització dels programes s'ajustarà a les disposicions de l'Ordre 6/2017.  
  
3. Podran sol·licitar i ser beneficiaris d'estes subvencions els ajuntaments, les diputacions i les entitats locals supramunicipals de la Comunitat Valenciana que tinguen en el seu àmbit territorial de competència una població superior a 300 habitants i que complisquen les restants condicions previstes en l'article 2 de l'Ordre 6/2017.  
4. De conformitat amb el que es disposa en l'article 4.2 de l'Ordre 6/2017, la quantia de la subvenció sol·licitada no podrà superar el cost del programa, ni el límit de 50.000 €, que s'establix per a la present convocatòria.  
5. Els programes objecte de la subvenció, així com les accions previstes en estos, hauran de realitzar-se abans de la finalització del 2024.  
  
  
Segon. Finançament de les subvencions  
1. La Llei 8/2023, de 27 de desembre, de pressupostos de la Generalitat per a l'exercici 2024 preveu l'existència de la línia de subvenció S0319 en el capítol 4 del programa pressupostari J95076294.313C00, dotada amb un import màxim d'1.000.000,00 €, destinat íntegrament a programes de promoció dels drets de la infància i de participació infantil.  
  
Tercer. Forma, termini i lloc de presentació de les sol·licituds  
1. El termini de presentació de sol·licituds serà d'un mes comptat a partir de l'endemà de la publicació d'esta resolució en el Diari Oficial de la Generalitat Valenciana.  
2. En compliment de l'obligació prevista en l'article 14 de la Llei 39/2015, d'1 d'octubre, del procediment administratiu comú de les administracions públiques (d'ara en avant, Llei 39/2015), les sol·licituds es presentaran exclusivament per mitjans electrònics. Per a això, s'accedirà a la seu electrònica de la Generalitat mitjançant l'enllaç següent: http://www.gva.es/es/inicio/procedimientos'id\_proc=95040  
3. D'acord amb el que es preveu en l'article 68 de la Llei 39/2015, si alguna de les entitats concurrents presentara la seua sol·licitud presencialment, se li requerirà, seguint el procediment establit en l'article 4 de l'Ordre 6/2017, perquè l'esmene mitjançant la seua presentació electrònica. A este efecte, es considerarà com a data de presentació de la sol·licitud aquella en la qual haja sigut realitzada l'esmena.  
4. La sol·licitud es presentarà, signada electrònicament per qui tinga la representació legal de l'entitat o, si és el cas, qui haja apoderat a este efecte l'òrgan competent per a sol·licitar la subvenció, en el model normalitzat que estarà disponible en el punt d'accés electrònic de la convocatòria.  
5. El formulari de sol·licitud inclou la declaració responsable que no està incurs en les prohibicions per a obtindre la condició de beneficiari assenyalades en l'article 13 de la Llei 38/2003, de 17 de novembre, general de subvencions, que haurà d'emplenar-se i signar-se electrònicament per a optar a la subvenció.  
  
Quart. Documentació que acompanya la sol·licitud  
1. Junt a la sol·licitud haurà de presentar-se la documentació següent:  
a) El formulari (ANNEX I) INFORMACIÓ ADDICIONAL A LA SOL·LICITUD DE SUBVENCIÓ DIRIGIDA A PROGRAMES DE PROMOCIÓ DE DRETS DE LA INFÀNCIA I DE PARTICIPACIÓ INFANTIL degudament emplenat.  
b) Certificat de la persona que exercisca les funcions de secretaria de l'entitat local, signat electrònicament, que acredite l'acte administratiu per mitjà del qual s'acorda sol·licitar la subvenció i la quantia sol·licitada, i si és el cas, la identitat de la persona apoderada per a intervindre en la tramitació i les facultats que se li han conferit, mitjançant el formulari (ANNEX II) CERTIFICAT - SUBVENCIONS DIRIGIDES A PROGRAMES DE PROMOCIÓ DE DRETS DE LA INFÀNCIA I DE PARTICIPACIÓ INFANTIL  
c) Programa objecte de la subvenció, amb descripció precisa de la seua finalitat, de les accions previstes. Este programa haurà de contindre com a mínim un índex inicial, la justificació de l'actuació, els objectius, els resultats esperats i les activitats a realitzar. Per a la seua realització, en el cas de presentar-se una mancomunitat, s'haurà d'indicar expressament els municipis de la mancomunitat en els quals s'executarà el programa.  
d) Pressupost desglossat del programa, conforme al formulari PRESSUPOST DESGLOSSAT DEL PROJECTE PER A L'OBTENCIÓ DE LA SUBVENCIÓ DE PROGRAMES DE PROMOCIÓ DELS DRETS DE LA INFÀNCIA I DE PARTICIPACIÓ INFANTIL.   
  
e) Formulari (ANNEX III) FITXA RESUM DEL PROGRAMA DE PROMOCIÓ DELS DRETS DE LA INFÀNCIA I DE PARTICIPACIÓ INFANTIL OBJECTE DE LA SUBVENCIÓ  
  
f) Memòria descriptiva de la política municipal d'infància en la qual s'especificarà l'experiència i la trajectòria seguida per l'entitat en la realització d'informes locals sobre la situació de la infància i l'adolescència i de plans locals d'infància i adolescència, segons el model (ANNEX IV) MEMÒRIA DESCRIPTIVA DE LA POLÍTICA MUNICIPAL D'INFÀNCIA. L'experiència s'acreditarà mitjançant la declaració responsable, signada electrònicament, que figura en l'apartat E del model.  
  
g) Quan no s'autoritze la consulta telemàtica per a la seua comprovació, s'adjuntaran, a més, els certificats d'estar al corrent en el compliment de les obligacions tributàries tant amb la hisenda estatal, com amb la hisenda de la Generalitat. També haurà de presentar-se certificat d'estar al corrent de les obligacions amb la Seguretat Social en cas d'oposició expressa a la seua verificació mitjançant consulta telemàtica.  
  
h) Si la subvenció es pretén cobrar en un compte que ja està donat d'alta per a relacionar-se econòmicament amb la Generalitat, bastarà fer constar l'IBAN en la sol·licitud. En cas contrari, a més, haurà de tramitar-se l'alta mitjançant el tràmit automatitzat previst en l'article 5 de l'Ordre 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat (d'ara en avant, Ordre 2/2022). A este tràmit es pot accedir mitjançant l'enllaç següent: https://www.gva.es/es/inicio/procedimientos'id\_proc=22883  
  
2. Per a acreditar els mèrits previstos en el barem de concessió s'adjuntaran, quan siga procedent, els documents següents:  
a) Informe de la situació de la infància i adolescència en l'àmbit territorial de competència de l'entitat, amb una antiguitat màxima de 2 anys respecte de la data de publicació d'esta convocatòria. No obstant això, en el cas que l'informe de la situació de la infància i adolescència figure íntegre en el portal corporatiu de l'entitat local, serà suficient que així s'indique, sempre que es faça constar en el formulari annex I l'enllaç mitjançant el qual pot accedir-se a este.  
b) Pla local d'infància i adolescència vigent. També en este cas, si el pla figura íntegre en el portal corporatiu de l'entitat, bastarà que es faça constar en l'annex I l'enllaç mitjançant el qual pot accedir-se a este.  
  
c) Certificació de l'acte, resolució o acord de l'òrgan de govern competent, pel qual s'aprova el pla local d'infància i adolescència.  
  
d) Informe descriptiu de l'equip humà, professional i/o voluntari, dedicat al programa objecte de subvenció, segons model normalitzat (ANNEX V) INFORME DESCRIPTIU EQUIP HUMÀ DEDICAT AL PROGRAMA SOL·LICITAT I DECLARACIÓ RESPONSABLE SOBRE ESTE. Els recursos humans destinats al programa s'acreditaran mitjançant la declaració responsable, signada electrònicament, que s'inclou en este document.  
L'omissió d'estos quatre documents no impedirà la continuïtat del procediment ni donarà lloc al requeriment d'esmena de la sol·licitud, atés el seu caràcter potestatiu, però determinarà que no s'obtinga puntuació en els corresponents criteris de selecció, que en el cas dels documents a, b i c són els relatius a l'existència de l'informe i del pla, i en el cas del document d, els relatius als recursos humans dedicats al desenvolupament del programa i a la participació del voluntariat.   
  
  
Quint. Criteris de valoració de les sol·licituds  
1. La valoració es realitzarà conforme als criteris establits en l'article 6 de l'Ordre 6/2017.  
2. Per a obtindre la subvenció es requerix obtindre més de 35 punts.   
  
Sext. Termini de resolució i notificació  
1. D'acord amb el que s'establix en l'article 9.2 de l'Ordre 6/2017, el termini màxim per a notificar la resolució serà de sis mesos comptats des de la publicació de la convocatòria. Si transcorregut este termini no s'haguera rebut notificació, les entitats sol·licitants podran entendre desestimada la seua pretensió per silenci administratiu amb els efectes previstos per l'article 24.2 de Llei 39/2015.  
2. Quan es requerisca a l'entitat sol·licitant l'esmena de deficiències en la sol·licitud o l'aportació de documents, o d'elements de judici necessaris per a l'acreditació dels requisits o per a l'aplicació dels criteris de valoració, el còmput del termini per a resoldre se suspendrà durant el temps que medie entre la notificació del requeriment i el seu compliment efectiu o, si no n'hi ha, durant el termini concedit per a l'esmena o l'aportació.  
  
Sèptim. Mitjà de publicació i notificació dels tràmits del procediment  
  
1. De conformitat amb el que s'establix en l'article 45.1b de la Llei 39/2015, els requeriments d'esmena de les sol·licituds, les resolucions de desistiment i els restants actes integrants del procediment, a excepció de la resolució per la qual es concedisquen o deneguen les subvencions, es publicaran en el portal web de la Vicepresidència Segona i Conselleria de Serveis Socials, Igualtat i Habitatge, en la secció dedicada a la subvenció de promoció dels drets de la infància i l'adolescència i participació infantil, a la qual pot accedir-se mitjançant l'enllaç següent: http://www.inclusio.gva.es/es/web/menor/subvencio-promocio-de-drets  
  
2. La resolució de concessió es publicarà en el Diari Oficial de la Generalitat Valenciana.  
3. Les publicacions a les quals es referix el present article produiran els efectes de notificació a les persones interessades, d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions pública.  
  
  
Octau. Òrgan competent per a la resolució i recursos  
1. La resolució de concessió o denegació de la subvenció està delegada en la Direcció General de Família, Infància i Adolescència i Repte Demogràfic mitjançant Resolució de 27 de setembre de 2023, de la vicepresidenta segona del Consell i consellera de Serveis Socials, Igualtat i Habitatge, sobre delegació de l'exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge.  
2. Les resolucions dictades per delegació indicaran expressament esta circumstància i es consideraran dictades per l'òrgan delegant, per la qual cosa esgotaran la via administrativa. Contra estes es podrà interposar recurs potestatiu de reposició davant l'òrgan que les va dictar, en el termini d'un mes a comptar de l'endemà de la seua notificació, segons el que s'establix en els articles 123 i 124 de la Llei 39/2015, o directament recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar de l'endemà de la notificació d'esta, de conformitat amb el que s'establix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que les persones interessades puguen exercitar, si és el cas, qualsevol altre recurs que consideren convenient.  
  
Nové. Règim de deslliurament de pagaments  
1. El règim de deslliurament de les subvencions concedides a l'empara de la present convocatòria inclourà pagaments anticipats i a compte. Este règim s'ajustarà al que es disposa en l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
2. El pagament anticipat es farà pel 100 % de conformitat amb l'article 44.1.c de la Llei 8/2023, de 27 de desembre, de pressupostos de la Generalitat per a l'exercici 2024.   
3. Per a procedir al pagament de la subvenció, l'entitat beneficiària haurà de complir les condicions previstes en l'article 15 de l'Ordre 6/2017. La condició d'estar al corrent de les obligacions tributàries i davant de la Seguretat Social es comprovarà per l'Administració, mitjançant la consulta a les plataformes d'intermediació de dades o altres sistemes electrònics habilitats a este efecte, excepte falta d'autorització preceptiva o oposició expressa. En este últim cas, si no estigueren vigents les certificacions aportades a l'expedient, l'entitat sol·licitant haurà de presentar-les de nou abans de conducta al pagament. La condició que no és deutor per resolució de procedència de reintegrament s'acreditarà mitjançant la declaració responsable que figura en la sol·licitud de subvenció. El compliment de l'obligació de rendició de comptes anuals davant la Sindicatura de Comptes el verificarà l'Administració mitjançant el certificat disponible en la pàgina web d'esta institució.  
  
  
Desé. Justificació de l'ajuda  
1. La justificació de la subvenció s'efectuarà abans del 31 d'octubre de 2024, si bé les despeses que s'hagen produït amb posterioritat al 30 de setembre podran justificar-se fins al 31 de gener de 2025.  
  
2. La justificació de l'ajuda es durà a terme mitjançant compte justificatiu simplificat, tal com es disposa en l'article 16 de l'Ordre 6/2017. A este efecte es presentarà emplenat el formulari (ANNEX VI) SUBVENCIONS DIRIGIDES A PROGRAMES DE PROMOCIÓ DELS DRETS DE LA INFÀNCIA I DE PARTICIPACIÓ INFANTIL. Este model també s'utilitzarà per a les justificacions parcials. A este document s'acompanyarà una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.  
  
3. La documentació justificativa de la subvenció haurà de presentar-se en la seu electrònica de la Generalitat Valenciana, accedint mitjançant l'enllaç següent : http://www.gva.es/es/inicio/procedimientos'id\_proc=95067  
  
Onzé. Clàusules de transparència en subvencions dirigides a entitats públiques  
Sense perjudici de les obligacions de transparència que té com a entitat pública, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, les entitats beneficiàries tenen les obligacions següents:  
  
1. Donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
2. Subministrar a l'entitat concedent, amb el requeriment previ, tota la informació que siga necessària per al compliment per esta de les obligacions previstes en la Llei de transparència, en el termini de 15 dies hàbils des del requeriment.  
3. La disposició dels nous conjunts de dades que es generen per la formalització i el desenvolupament de les subvencions atorgades per l'administració de la Generalitat, sempre que siga possible, com a conjunt de dades obertes.  
  
Dotzé. Informació relativa al tractament de dades personals  
1. El present article té com a objecte donar compliment al que s'establix en la normativa de protecció de dades sobre la informació que ha de facilitar-se a les persones interessades.  
2. En virtut d'això s'informa:   
a) Té la condició de responsable del tractament la Vicepresidència Segona i Conselleria de Serveis Socials, Igualtat i Habitatge.  
  
b) Les dades del/de la delegat/ada de protecció de dades són les següents: passeig de l'Albereda, 16. 46467 València. Correu electrònic: wxq@sop.zz.  
c) La finalitat per al tractament de dades personals serà procedir a la tramitació de la seua sol·licitud a l'empara de la Llei general de subvencions per a promoure el dret a la participació individual, col·lectiva, de qualitat i transversal dels xiquets, xiquetes i adolescents.  
d) Les bases de legitimació general aplicables al tractament de dades seran les regulades en l'article 6.1 c) i e) del Reglament general de protecció de dades en relació amb les normes específiques que regulen este procediment.  
e) Les dades es comunicaran a les persones destinatàries o categories de persones destinatàries següents:  
- La Base de Dades Nacional de Subvencions i la intervenció delegada en la Vicepresidència Segona i Conselleria de Serveis Socials, Igualtat i Habitatge, tot això, en compliment d'obligacions legals exigibles al responsable.   
- Així mateix, es publicaran les subvencions concedides en el portal de transparència amb indicació del seu import, objectiu o finalitat i persones beneficiàries, però no es publicaran les dades personals.   
f) Les dades es conservaran durant el temps necessari per a complir la finalitat per a la qual es van recaptar i per a determinar les possibles responsabilitats que es pogueren derivar d'esta finalitat i del tractament de les dades, de conformitat amb la normativa d'arxius i documentació.  
  
No obstant això, les dades personals podran conservar-se durant períodes més llargs sempre que es tracten exclusivament amb finalitats d'arxiu en interés públic, fins d'investigació científica o històrica o fins estadístics, sense perjudici de l'aplicació de les mesures tècniques i organitzatives apropiades amb la finalitat de protegir els drets i llibertats de la persona interessada. En tot cas, la informació que es publique en el portal de transparència estarà disponible en este durant l'any de concessió i a l'any següent; una vegada passat este termini les dades deixaran de ser públiques en este portal.  
g) La persona interessada té dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en l'enllaç següent: https://sede.gva.es/es/inicio/procedimientos'id\_proc=19083  
h) Sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades de manera presencial o telemàtica de conformitat amb el que es preveu en l'enllaç següent: https://sede.gva.es/va/inicio/procedimientos'id\_proc=22854; això, sense perjudici de la possibilitat de reclamar davant l'Agència Espanyola de Protecció de Dades.   
3. Quan la persona sol·licitant o qui la represente legalment aporte dades de caràcter personal de terceres persones en el procediment administratiu, tindrà l'obligació d'informar-los, en els termes que establix l'apartat anterior, dels aspectes següents:   
- La comunicació d'estes dades a l'Administració per al seu tractament en l'àmbit de les seues competències i d'acord amb els fins del procediment.  
- La possibilitat que l'Administració realitze consultes relacionades amb les seues dades per a comprovar, entre altres qüestions, la seua veracitat. Si esta consulta requerix autorització per llei per part de les persones les dades de les quals es consultaran, la persona sol·licitant o qui la represente legalment haurà d'haver recaptat esta autorització, que estarà disponible a requeriment de l'Administració en qualsevol moment.   
- La possibilitat i manera d'exercir els drets d'accés, rectificació, supressió, limitació del tractament o oposició que li assistixen en relació amb el tractament de les seues dades personals.  
  
Tretzé. Efectes  
Esta resolució produirà efectes des de l'endemà de la seua publicació en el Diari Oficial de la Generalitat Valenciana .  
  
Contra esta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que s'establix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant l'òrgan que la dicta en el termini d'un mes, computat en els mateixos termes, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen exercitar, si és el cas, qualsevol altre recurs que consideren convenient.  
  
  
València, 7 de maig de 2024.- La vicepresidenta segona del Consell i consellera de Serveis Socials, Igualtat i Habitatge: Susana Camarero Benítez.